Brisbane

Brisbane Ausztrália harmadik legnagyobb városa, egyben Queensland állam fővárosa és legnépesebb városa. Fekvése Közel fekszik a Csendes-óceánhoz, a Brisbane-folyó mellett, az állam délkeleti részén. Éghajlat Brisbane éghajlata párás, szubtrópusi. A nyár forró és párás, a tél száraz és enyhe. Novembertől márciusig gyakoriak a viharok Brisbane felett, alkalomszerű jégesővel, orkán erejű széllel. Története A várost Sir Thomas Brisbane-ról nevezték el, aki Új-Dél-Wales kormányzója volt 1821-től 1825-ig. 1823-ban Brisbane kormányzó John Oxley hadnagyot elküldte, hogy találjon egy új helyet a visszaeső elítélteknek. Oxley felfedezte, hogy egy nagy folyó ömlik a Moreton-öbölbe. Egy évvel később megérkeztek az első elítéltek az újonnan kijelölt helyre. Brisbane 1824 decemberében meglátogatta a fegyenctelepet és Oxley azt javasolta neki, hogy mind a folyót, mind a települést róla nevezzék el. A törvények szerint szabad telepesek nem közelíthették meg a telep 50 mérföldes körzetét. A közvélemény nyomására végül is beszüntették az elítéltek ausztráliai deportálását. A fegyenctelepülést 1834-ben várossá nyilvánították és 1839-ben megnyílt a szabad telepesek előtt is a hely. A fegyenctelep 1842-ben zárta be kapuit. Amikor 1859-ben Brisbane Queensland állam közigazgatási központja lett, még csak hatezren éltek a városban. 1901-ben Ausztrália szövetségi államai egyesültek, Queensland állam fejlődése pedig felgyorsult. A fejlődéshez a nagy számú bevándorlás is hozzájárult a két világháborút követő időszakban. A második világháború alatt a város Douglas MacArthur főparancsnok csendes-óceáni délnyugati központjaként fontos szerepet kapott. A város fejlődése 1945 után ismét fellendült. 1974-ben viszont az árvíz jelentős pusztítást tett végbe, amit újjáépítés követett. Konferenciaközponttal és egyetemmel rendelkezik. Itt rendezték az 1982-es nemzetközösségi játékokat, az 1988-i Világkiállítást (Expo '88) és a 2001. évi Goodwill Games fináléját. 2004-ben itt tartották a entomológusok nemzetközi konferenciáját,, 2005-ben pedig az IUFRO (International Union of Forest Research Organizations vagyis Erdőkutatási Szervezetek Nemzetközi Uniója) világkonferenciáját, illetve itt rendezik meg a 2032. évi nyári olimpiai játékokat is. Oktatás Felsőfokú intézmények Egyeteme hat karral rendelkezik: mezőgazdaság, élelmiszeripar és környezettudományok; közgazdasági és jogi; műszaki; orvosi; társadalomtudományi és művészeti; információtechnológiai Híres szülöttei Charles Kingsford Smith (1897–1935), pilóta John Cuneo (1928–2020), pilóta Diane Cilento (1933–2011), színésznő Norma Croker (1934–2019), atléta Charles Porter (1936–2020), atléta, magasugró és politikus Jonathan Hyde (1948–), színész Wendy Turnbull (1952–), teniszezőnő Michael Doohan (1965–), motorversenyző Miranda Otto (1967–), színésznő Peter Dutton (1970–), politikus Tammy Ogston (1970–), labdarúgó-játékvezető Renee Gracie (1995–), autóversenyző Népesség A település népességének változása: Sport A városban, ahogy egész Ausztráliában is, igen népszerű sport a krikett. Brisbane a székhelye a világ legerősebb krikettbajnokságai közé tartozó Big Bash League egyik csapatának, a Brisbane Heatnek. A város rögbi csapata a Nemzeti Rögbi Ligában (National Rugby League (NRL)) játszó Bisbane Broncos. A városnak az Ausztrál Futball Liga (Austalian Footbal League (AFL)) csapata a Brisbane Lions. A várost a labdarúgásban az ausztráliai A-Ligájában (A-League) a Brisbane Roar FC képviseli. A 2032-es XXXV Nyári Olimpiai Játékoknak lesz a színhelye a várost. Képek Jegyzetek Fordítás Ez a szócikk részben vagy egészben a Brisbane című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Thomas Brisbane című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk A Wikimédia Commons tartalmaz Brisbane témájú kategóriát.